
ΕΦΗΜΕΡΙΣΤΗΙΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 241 

22 Μαρτίου 1999 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Σύσταση και λειτουργία Εκκλησιαστικού Ιδρύματος 
με την επωνυμία «Στέγη Γερόντων Ιερού Ναού Αγί¬ 
ου Δημητρίου, ομωνύμου Δήμου Αττικής της Ιερός 
Αρχιεπισκοπής Αθηνών». 1 

Σύσταση και λειτουργία Σχολής Βυζαντινής Μουσικής 
της Ιερός Μητροπόλεως Φθιώτιδος με την επωνυ¬ 
μία «Σχολή Βυζαντινής Μουσικής Ιερός Μητροπό¬ 
λεως Φθιώτιδος: ΓΕΡΜΑΝΟΣ Ο ΜΕΛΩΔΟΣ». 2 

Σύσταση και λειτουργία Γενικού Φιλόπτωχου Ταμείου 
Ιερός Μητροπόλεως Φθιώτιδος. 3 


Α ΠΟΦΑΣΕ ΙΣ 

(ΐ) 

Σύσταση και λειτουργία Εκκλησιαστικού Ιδρύματος με 
την επωνυμία «Στέγη Γερόντων Ιερού Ναού Αγίου Δη¬ 
μητρίου, ομωνύμου Δήμου Αττικής της Ιερός Αρχιεπι¬ 
σκοπής Αθηνών». 

Ο ΑΡΧΙΕΠΙΣΚΟΠΟΣ 
ΑΘΗΝΩΝ ΚΑΙ ΠΑΣΗΣ ΕΛΛΑΔΟΣ 

Έχοντες υπόψη: 

1. Τας διατάξεις των άρθρων 29, παράγρ. 2 και 67 του 
Ν. 590/1977 "Περί Καταστατικού Χάρτου της Εκκλησίας 
της Ελλάδος", εν συνδυασμώ προς το άρθρον 20, παρά¬ 
γρ. 2, του υπ’ αριθ. 1/1969 Κανονισμού της Ιερός Συνόδου 
(Φ.Ε.Κ. 185/τ. Α/1970). 

2. Τη ν ευθύνην ημών δια την προστασίαν και περίθαλψιν 
ατόμων της τρίτης ηλικίας, της Ιερός Αρχιεπισκοπής Α¬ 
θηνών. 

3. Το υπ’ αριθμ. 6/21.9.1998 Πρακτικόν του Εκκλησια¬ 
στικού Συμβουλίου του Ιερού Ναού Αγίου Δημητρίου, ο¬ 
μωνύμου Δήμου Αττικής. 

4. Την υπ’ αριθμ. 2235/11.1.1999 Πρότασιν Ημών προς 
την Ιερόν Σύνοδον. 

5. Την από 29.1.1999 Γνωμάτευσιν του Νομικού Συμ¬ 
βούλου της Ιερός Συνόδου. 


6. Την από 5.2.1999 Εγκριτικήν Απόφασιντης Διαρκούς 
Ιερός Συνόδου, αποφασίζουμε: 

Συνιστώμεν εν τη Ενορία Αγίου Δημητρίου - Ομωνύμου 
Δήμου Αττικής Εκκλησιαστικόν Ίδρυμα, τελούν υπό την ε- 
ποπτείαν της Ιερός Αρχιεπισκοπής Αθηνών, φέρον την ε¬ 
πωνυμίαν: "Στέγη Γερόντων, Ιερού Ναού Αγίου Δημητρί¬ 
ου, ομωνύμου Δήμου Αττικής Η ΑΓΙΑ ΣΚΕΠΗ της Ιερός 
Αρχιεπισκοπής Αθηνών", με σκοπόν την προστασίαν και 
παροχήν παντοειδούς περιθάλψεως εις άτομα της τρίτης 
ηλικίας. 

Τα αφορώντα εις την λειτουργίαν του Ιδρύματος τού¬ 
του ρυθμίζονται βάσει ειδικού Κανονισμού. 

Η παρούσα Απόφασις να δημοσιευθή εις την Εφημερί¬ 
δαν της Κυβερνήσεως και το περιοδικόν "ΕΚΚΛΗΣΙΑ". 

Αθήνα, 10 Φεβρουάριου 1999 

Ο Αρχιεπίσκοπος 
1*0 Αθηνών ΧΡΙΣΤΟΔΟΥΛΟΣ 


ΚΑΝΟΝΙΣΜΟΣ 

ΕΥΑΓΟΥΣ ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ 
"Η ΑΓΙΑ ΣΚΕΠΗ" 

ΙΕΡΟΥ ΝΑΟΥ ΑΓΙΟΥ ΔΗΜΗΤΡΙΟΥ- 
ΟΜΩΝΥΜΟΥ ΔΗΜΟΥ ΑΤΤΙΚΗΣ 

Άρθρον 1 

Εις την περιφέρειαν της Ιερός Αρχιεπισκοπής Αθηνών, 
συνιστάται παρά τω Ιερώ Ναώ Αγίου Δημητρίου - Δήμου 
Αγίου Δημητρίου Εκκλησιαστικόν Ίδρυμα, λειτουργούν 
ως Ν.Π.Ι.Δ., μή κερδοσκοπικού χαρακτήρος με την επω¬ 
νυμίαν: "Στέγη Γ ερόντων Ιερού Ναού Αγίου Δημητρίου ο¬ 
μωνύμου Δήμου Αττικής, Η ΑΓΙΑ ΣΚΕΠΗ, της Ιερός Αρ¬ 
χιεπισκοπής Αθηνών." 

Άρθρον 2 

Σκοπός του εν λόγω Ιδρύματος είναι η υπό του Ιερού 
Ναού Αγίου Δημητρίου - ομωνύμου Δήμου Αττικής περί- 
θαλψις απόρων γερόντων, αμφοτέρων των φύλων, κυ¬ 
ρίως των έκτης ενορίας καταγομένων ή διαμενόντων, και 
εκ των μελών του Ορθοδόξου Χριστιανικού και Φιλάν- 

θρωπικού Συλλόγου Ή ΑΓΙΑ ΣΚΕΠΗ", χωρίς να αποκλείο¬ 
νται και οι διαμένοντες εις τας γύρω περιοχάς. 

Άρθρον 3 

Έδρα του Ιδρύματος είναι ο Δήμος Αγίου Δημητρίου. 
Το Ίδρυμα στεγάζεται εις ιδιόκτητον κτίριον, προϊόν δω¬ 
ρεάς του Ο.Χ.Φ.Σ. "Η ΑΓΙΑ ΣΚΕΠΗ" προς τον Ιερόν Ναόν 
Αγίου Δημητρίου ομωνύμου Δήμου, κείμενον επί της ο¬ 
δού Λεμεσού 17 εις Άγιον Δημήτριον Αττικής. 

Άρθρον 4 

Το Ιδρυμα τελεί υπό την πνευματικήν και γενικοτέραν ε- 
ποπτείαν της Ιεράς Αρχιεπισκοπής Αθηνών και διοικείται 
υπό επταμελούς Διοικητικού Συμβουλίου, αποτελουμέ- 
νου εκ του εκάστοτε προέδρου του Εκκλησιαστικού Συμ¬ 
βουλίου του Ιερού Ναού Αγίου Δημητρίου - ομωνύμου Δή¬ 
μου, ως Προέδρου του Ιδρύματος, εκ τριών μελώντου Εκ¬ 
κλησιαστικού Συμβουλίου, του Ιερού Ναού, και εκ τριών 
λαϊκών μελών του Διοικητικού Συμβουλίου του Ορθοδό¬ 
ξου Χριστιανικού και Φιλανθρωπικού Συλλόγου "Η ΑΓΙΑ 
ΣΚΕΠΗ , προτεινομένων υπό του Προέδρου εκάστου 
Συμβουλίου. 

Άρθρον 5 

Τα μέλη του Διοικητικού Συμβουλίου προτείνονταιπρος 
διορισμόν υπό του Εκκλησιαστικού Συμβουλίου του Ιερού 
Ναού και διορίζονται υπό της Ιεράς Αρχιεπισκοπής Αθη¬ 
νών - Γενικόν ΦιλόπτωχονΤαμείον, η θητεία των είναι τριε- 
τής, δυναμένη να ανανεωθεί και το αξίωμά των είναι τιμη¬ 
τικόν και άμισθον. 

Άρθρον 6 

Κατά την πρώτην συνεδρίασιν εκλέγεται μεταξύ των με¬ 
λών ψηφοφορίας, ο Αντιπρόεδρος, ο Γραμματεύς και ο 
Ταμίας. 

Άρθρον 7 

Το Διοικητικόν Συμβούλιον συντάσσει τον προϋπολογι¬ 
σμόν και τον απολογισμόν του Ιδρύματος τον οποίον και 
υποβάλλει προς έγκρισιν εις το Γενικόν Φιλόπτωχον Τα- 
μείον της Ιεράς Αρχιεπισκοπής Αθηνών. Λογίζεται δε εν α¬ 
παρτία παρόντων του Προέδρου και τεσσάρων τουλάχι¬ 
στον μελών και αι αποφάσεις λαμβάνονται δια πλειοψη- 
φίας των παρόντων μελών. Σε περίπτωση ισοψηφίας 
υπερισχύει η ψήφος του Προέδρου. 

Άρθρον 8 

Ο πρόεδρος εκπροσωπεί το Ίδρυμα ενώπιον πάσης Αρ- 
χής. Τούτον απόντα ή κωλυόμενον εκπροσωπεί ο Αντι¬ 
πρόεδρος, ή έτερον μέλος οριζόμενον υπό του Διοικητι¬ 
κού Συμβουλίου. 

Άρθρον 9 

Το Ίδρυμα έχει ιδίαν διαχείρισιν, τηρεί δε τα διαχειρι¬ 
στικά αυτού βιβλία, συμφώνως προς το σύστημα τηρήσε- 
ως των λογιστικών βιβλίων των Εκκλησιαστικών νομικών 
προσώπων, θεωρημένων υπό της Ιεράς Αρχιεπισκοπής Α¬ 
θηνών, ήτοι: Βιβλίον Πράξεων Διοικητικού Συμβουλίου, 
Βιβλίον Πρωτοκόλλου, Βιβλίον Ταμείου, Βιβλίον Κτημα¬ 
τολογίου, Βιβλίον καταγραφής κινητής και ακινήτου περι¬ 


ουσίας, Διπλότυπα εισπράξεων και εντάλματα πληρω¬ 
μών. 

Τα γραμμάτια εισπράξεων και πληρωμών είναι εκτελε¬ 
στέα, εφ όσον φέρουν απαραιτήτως την υπογραφήν του 
Προέδρου και του Ταμίου του Ιδρύματος. 

Ο Πρόεδρος υπογράφει και άπασαν την αλληλογρα¬ 
φίαν του Ιδρύματος, 

Άρθρον 10 

Ο Ταμίας διαχειρίζεται την περιουσίαν του Ιδρύματος. 
Τα χρήματα κατατίθενται εις Τράπεζαν ή Ταχυδρομικόν 
Ταμιευτήριον. 

Το ποσόν το οποίον πρέπει να έχη εις χείρας του ο Τα¬ 
μίας, καθορίζεται από το Διοικητικόν Συμβούλιον. 

Αναλήψεις χρημάτων γίνονται με απόφασιν του Διοικη¬ 
τικού Συμβουλίου εγκρινόμεναι υπό του Γενικού Φιλο- 
πτώχου Ταμείου της Ιεράς Αρχιεπισκοπής Αθηνών. 

Άρθρον11 

Ο Γραμματεύς τηρεί τα πρακτικά του Συμβουλίου, κα¬ 
θώς και όλα τα βιβλία του Ιδρύματος 

Άρθρον 12 

Πόροι του Ιδρύματος είναι: 

1. Πρόσοδοι εξ εράνων νομίμως διενεργουμένων, λα- 
χειοφόρων αγορών, δισκοφοριών κ.λπ. 

2. Εισφοραί Ιερού Ναού και Ενοριακού Φιλοπτώχου Τα¬ 
μείου. 

3. Κληρονομίαι, κληροδοσίαι, δωρεαί παντός νομικού ή 
φυσικού προσώπου. 

4. Εισφοραί εις είδος ή χρήμα παντός φιλανθρώπου. 

5. Πάσα επιχορήγησις υπέρ αυτού εκ μέρους του 
Κράτους ή της Νομαρχιακής και Τοπικής Αυτοδιοικήσε- 
ως ή ετέρου Νομικού Προσώπου Ιδιωτικού ή Δημοσίου 
Δικαίου. 

6. Προϊόν εκ δίσκων πού περιφέρονται εις τούς Ιερούς 
Ναούς της Ιεράς Αρχιεπισκοπής Αθηνών κατ' εντολήν του 
Γενικού Φιλοπτώχου Ταμείου αυτής. 

7. Προαιρετικοί εισφοραί και δωρεαί. Προαιρετικοί ει- 
σφοραί δύνανται να προσφέρουν εις το Ίδρυμα και όσοι 
εκ των τροφίμων έχουν οικονομικήν ευχέρειαν - σύνταξιν 
προς αντιμετώπισιν των εξόδων του Ιδρύματος. 

8. Τόκοι εκ καταθέσεων του Ιδρύματος, ως και πάσα ε- 
τέρα πρόσοδος, μη κατονομαζόμενη ρητώς εν τω παρό- 
ντι. 

Οι πόροι του Ιδρύματος διατίθενται δια την συντήρησιν 
και την όλην λειτουργίαν αυτού. 

Άρθρον 13 

1. Το προσωπικόν του Ιδρύματος είναι εθελοντικόν και 
αποτελείται εκ φιλανθρώπων ευσεβών χριστιανών, αν- 
δρών και γυναικών, οι οποίοι αναλαμβάνουν: 

Την προμήθειαν των αναγκαίων δια την εύρρυθμον λει¬ 
τουργίαν αυτού, κατόπιν εντολής του Διοικητικού Συμ¬ 
βουλίου, 

Την ετοιμασίαν και διανομήν της καθημερινής σιτίσεως, 
Την καθαριότητα των χώρων του Ιδρύματος. 

2. Εις το Ιδρυμα είναι δυνατόν να υπηρετή και επιστη- 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3141 


μονικόν εθελοντικόν προσωπικόν, π.χ. ιατροί, νοσοκόμοι, 
κοινωνικοί λειτουργοί κ.λπ., το οποίον παρέχει δωρεάν 
τας υπηρεσίας αυτού εις τούς τροφίμους. 

3. Άπαντες οι ανωτέρω επιμελούνται των καθηκόντων 
των εν συνεννοήσει μεταξύ των και υπό την καθοδήγησιν 
του Ιερέως - Προέδρου του Ιδρύματος. 

Το Διοικητικόν Συμβούλιον έχει αναφαίρετον το δικαίω¬ 
μα επιπλήξεως ή και απομακρύνσεως μέλους του εθελο¬ 
ντικού προσωπικού, εις περίπτωσιν καθ’ ήν κρίνη τούτο α¬ 
παραίτητον. 

4. Το Διοικητικόν Συμβούλιον έχει ακόμη το δικαίωμα 
προσλήψεως μισθωτού προσωπικού δια τας ανωτέρω θέ¬ 
σεις, εις περίπτωσιν κατά την οποίαν δε διατίθεται πλέον 
εθελοντικόν προσωπικόν. 

Άρθρον14 

1. Εις το Ίδρυμα γίνονται δεκτοί άποροι γέροντες, αμ- 
φοτέρων των φύλων, προερχόμενοι κυρίως εκ της ενο¬ 
ρίας του Αγίου Δημητρίου - ομωνύμου Δήμου και εκ των 
μελών του Ορθοδόξου Χριστιανικού και Φιλανθρωπικού 
Συλλόγου "Η ΑΓΙΑ ΣΚΕΠΗ”, εις τον οποίον Σύλλογον, τι¬ 
μής ένεκεν, θά παραχωρηθή το ένα τέταρτο (1/4) των υ- 
παρχουσών κλινών, αλλά και εκ της ευρυτέρας περιο¬ 
χής, εφ’ όσον αυτοεξυπηρετούνται και δέν πάσχουν εξ 
ανιάτου ή μεταδοτικού νοσήματος ή εκ ψυχικών ασθε¬ 
νειών. 

2. Η περίθαλψις προσφέρεται κατόπιν αιτήσεωςτου εν¬ 
διαφερομένου, συνοδευομένης υπό πιστοποιητικού υγεί¬ 
ας εκδιδομένου υπό του Ιατρού του Ιδρύματος και ειδικής 
βεβαιώσεως της Κοινωνικής Λειτουργού του Ιδρύματος 
περί της οικονομικής καταστάσεως αυτού. 

Τα τρία αυτά έγγραφα υποβάλλονται εις το Διοικητι¬ 
κόν Συμβούλιον, το οποίον συνεκτιμά και όσα άλλα στοι¬ 
χεία περί του ενδιαφερομένου, προκειμένου να εγκρίνη 
την συμπερίληψιν αυτού εις τούς τροφίμους του Ιδρύ¬ 
ματος. 

Το Διοικητικόν Συμβούλιον, εφ’ όσον συντρέξουν ειδι¬ 
κοί λόγοι, έχει το αναφαίρετον διακαίωμα τροποποιήσε- 
ως της αποφάσεώς του περί ενός τροφίμου, τόσο από θε¬ 
τικήν εις αρνητικήν, όσον και το αντίστροφον. 

Άρθρον15 

Το Ίδρυμα εορτάζει την 28ην Οκτωβρίου, ημέραν εορ¬ 
τασμού της" Αγίας Σκέπης" της Υπεραγίας Θεοτόκου, επ’ 
ονόματιτης Οποίας τιμάται το Παρεκκλήσιοντου Ιδρύμα¬ 
τος. Κατά την ημέραν αυτήν τελείται Μνημόσυνον δια 
τούς δωρητάς και ευεργέτας αυτού. 

Άρθρον16 

Το Ίδρυμα έχει ιδίαν σφραγίδα, φέρουσαν κύκλω τον 
τίτλον του Ιδρύματος “Στέγη Γερόντων I. Ναού Αγίου Δη¬ 
μητρίου ομωνύμου Δήμου Αττικής Η ΑΓΊΑ ΣΚΕΠΗ”, μέσω 
δε την Υπεραγίαν Θεοτόκον. 

Αρθρον17 

Η περιουσία του Ιδρύματος εις περίπτωσιν διαλύσεώς 
του, περιέρχεται αυτοδικαίως εις το Νομικόν Πρόσωπον 
του Ενοριακού Ιερού Ναού Αγίου Δημητρίου, Δήμου Αγί¬ 
ου Δημητρίου. 


Άρθρον18 

Ο παρών κανονισμός ισχύει από της δημοσιεύσεως αυ¬ 
τού εις το επίσημον Δελτίον της Ιεράς Συνόδου της Εκ¬ 
κλησίας της Ελλάδος "ΕΚΚΛΗΣΙΑ” και εις την Εφημερίδα 
της Κυβερνήσεως. 

Άρθρον19 

Από τας διατάξεις του Κανονισμού αυτού προκαλείται 
δαπάνη εις βάρος του προϋπολογισμού του νομικού προ¬ 
σώπου του Ιερού Ναού Αγίου Δημητρίου, ομωνύμου Δή¬ 
μου Αττικής, της Ιεράς Αρχιεπισκοπής Αθηνών, το ύψος 
της οποίας δέν δύναται να προσδιορισθή. 

-♦- 

Αρι θ. 1 222 (2) 

Σύσταση και λειτουργία Σχολής Βυζαντινής Μουσικής 
της Ιεράς Μητροπόλεως Φθιώτιδος με την επωνυμία 
«Σχολή Βυζαντινής Μουσικής Ιεράς Μητροπόλεως 
Φθιώτιδος: ΓΕΡΜΑΝΟΣ Ο ΜΕΛΩΔΟΣ». 

Ο ΜΗΤΡΟΠΟΛΙΤΗΣ ΦΘΙΩΤΙΔΟΣ 

Έχοντες υπ’ όψει 

1. Τας διατάξεις των άρθρων 1 παρ. 4 και 29 παρ. 1 και 
2 του Ν. 590/1977 (Φ.Ε.Κ. 146/1977 τ. Α') "Περί του Κατα¬ 
στατικού Χάρτου της Εκκλησίας της Ελλάδος” (Φ.Ε.Κ. 

146/1977 τ. Α'). 

2. Τας διατάξεις του άρθρου 20 του Κανονισμού υπ’ α- 
ριθ. 1/1969 της Ιεράς Συνόδου της Εκκλησίας της Ελλά¬ 
δος (Φ.Ε.Κ. 185/Τ.Α71970), εν συνδυασμώ προς το άρ¬ 
θρον 67του Ν. 590/1977. 

3. Την Υ.Α. 32003/19.6.1998/Δ/ΚΑΤΕΧΝ/ΥΠΠΟ (Φ.Ε.Κ. 
719 /τ.Β'/15.7.1998), περί συστάσεως και υπαγωγής της 
Σχολής Βυζαντινής Μουσικής της Ιεράς Μητροπόλεως 
Φθιώτιδος ως κρατικού καθιδρύματος εις το Υπουργείον 
Πολιτισμού. 

4. Τας ανάγκας διδασκαλίας της Βυζαντινής Εκκλησια- 
σπκής Μουσικής δια την διάσωσιν και διάδοσιν αυτής και 
τηνεπάνδρωσιν των αναλογίων των Ιερών Ναώντης Ιεράς 
Μητροπόλεως. 

5. Την υπ’ αριθ. 1223/452/2.12.1998 Πρότασιν ημών 
προς την Ιεράν Σύνοδον. 

6. Την από 13.1.1999 Εγκριτικήν Απόφασιν της Δ. Ι.Σ., α¬ 
ποφασίζουμε: 

Την ίδρυσιν και λειτουργίαν Σχολής Βυζαντινής Μουσι¬ 
κής δετούς φοιτήσεως, ανεγνωρισμένης από το Κράτος, 
υπαγομένης εις το Υπουργείον Πολιτισμού, υπό την επω¬ 
νυμίαν: "ΣΧΟΛΗ ΒΥΖΑΝΤΙΝΗΣ ΜΟΥΣΙΚΗΣ ΙΕΡΑΣ ΜΗΤΡΟ- 
ΠΟΛΕΩΣ ΦΘΙΩΤΙΔΟΣ: ΓΕΡΜΑΝΟΣ Ο ΜΕΛΩΔΟΣ". 

Η Σχολή τελεί υπό την διοίκησιν και εποπτείαν της Ιεράς 
Μητροπόλεως, πάντα δε τα αφορώντα εις την λειτουρ¬ 
γίαν αυτής καθορίζονται δια καταρτισθέντος ιδίου Κανο¬ 
νισμού, όσης έπεται. 

Η παρούσα να δημοσιευθή εις την Εφημερίδα της Κυ¬ 
βερνήσεως και το περιοδικόν "ΕΚΚΛΗΣΙΑ". 

Λαμία, 3 Φεβρουάριου 1999 

Ο Μητροπολίτης 
ΤΟ Φθιώτιδος ΝΙΚΟΛΑΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΚΑΝΟΝΙΣΜΟΣ 

ΛΕΙΤΟΥΡΓΙΑΣ ΣΧΟΛΗΣ ΒΥΖΑΝΤΙΝΗΣ ΜΟΥΣΙΚΗΣ 
5ΕΤ ΟΥΣ ΦΟΙΤΗΣΕΩΣ 
ΤΗΣ ΙΕΡΑΣ ΜΗΤΡΟΠΟΛΕΩΣ ΦΘΙΩΤΙΔΟΣ 
ΑΝΕΓΝΩΡΙΣΜΕΝΗΣ ΑΠΟ ΤΟ ΚΡΑΤΟΣ 

ΚΕΦΑΛΑΙΟΝ Α': Ίδρυσις - Σκοπός - Πόροι. 

Άρθρο 1 

Ιδρύεται στη Λαμία Σχολή Βυζαντινής Μουσικής της Ιε¬ 
ρός Μη-τροπόλεως Φθιώτιδος, ανεγνωρισμένης από το 
Κράτος ( Υ.Α. 32003\19.6-.998\Δ\ΚΑΤΕΧΝ\ΥΠΠΟ, ΦΕΚ 
7 1 9\ 15 .7. 1 998, τ. β') , δετούς φοιτήσεως και ορίζεται η πό¬ 
λη της Λαμίας ως έδρα της Σχολής. 

Άρθρο 2 

Τίτλος της Σχολής είναι: ΣΧΟΛΗ ΒΥΖΑΝΤΙΝΗΣ ΜΟΥΣΙ¬ 
ΚΗΣ ΤΗΣ ΙΕΡΑΣ ΜΗΤΡΟΠΟΛΕΩΣ ΦΘΙΩΤΙΔΟΣ “ΓΕΡΜΑ¬ 
ΝΟΣ Ο ΜΕΛΩΔΟΣ". 

Άρθρο 3 

1. ΣΚΟΠΟΣ ΤΗΣ ΣΧΟΛΗΣ. 

Σκοπός της σχολής είναι: Η διδασκαλία της Ελληνοχρι¬ 
στιανικής Εθνικής Μουσικής, η οποία ονομάζεται Εκκλη¬ 
σιαστική Βυζαντινή Μουσική, η διατήρηση και η διάδοση 
αυτής. 

2. ΕΙΔΙΚΟΙ ΣΚΟΠΟΙ. 

1. Η κατάρτιση και μόρφωση ιεροψαλτών. 

2. Η κατάρτιση και συστηματική επιμόρφωση διδασκά- 
λων-καθηγητών της Βυζαντινής και Ευρωπαϊκής Μουσι¬ 
κής και διευθυντών Εκκλησιαστικών χορών. 

3. Η δημιουργία χορωδιακών συγκροτημάτων και η 
πραγματοποίηση καλλιτεχνικών εκδηλώσεων. 

4. Η πραγματοποίηση υποδειγματικών τελετών και ιε¬ 
ρών ακολουθιών. 

5. Η φοίτηση παρέχεται με την μικρότερη δυνατή δαπά¬ 
νη καθόσον η Ιερά Μητρόπολις Φθιώτιδος αποβλέπει 
στην αντιμετώπιση μόνο των λειτουργικών εξόδων της 
Σχολής. 

Άρθρο 4 
ΠΟΡΟΙ. 

Η Σχολή συντηρείται: 

1. Από το δικαίωμα εγγραφής και τα δίδακτρατων Σπου¬ 
δαστών. 

2. Από δωρεές και κληροδοτήματα. 

3. Από ενισχύσεις Δήμων, Κοινοτήτων, Ιερών Μονών, Ιε¬ 
ρών Ναών, Ιδρυμάτων, Οργανισμών και Κοινοτήτων. 

4. Από κρατικές και εκκλησιαστικές επιχορηγήσεις 

ΚΕΦΑΛΑΙΟΝ Β': Διοίκηση της Σχολής. 

Άρθρο 5 

1. Η Σχολή διοικείται από πενταμελές Διοικητικό Συμ¬ 
βούλιο, αποτελούμενον από τον Σεβασμιώτατο Μητρο¬ 
πολίτη Φθιώτιδος ως Πρόεδρο ή από τον εκάστοτε νόμι¬ 
μο αυτού αναπληρωτή, τον Διευθυντή της Σχολής και 
τρεις (3) Κληρικούς ή λαϊκούς φίλους της Βυζαντινής Εκ¬ 
κλησιαστικής Μουσικής, διοριζόμενους επί τριετεί θητεία 
από τον Σεβασμιώτατο Μητροπολίτη Φθιώτιδος. Το αξίω¬ 


μα αυτών πού συμμετέχουν στό διοικητικό συμβούλιο εί¬ 
ναι τιμητικό και γι αυτό άμισθο. Το Διοικητικό Συμβούλιο, 
συγκροτούμενο σε σώμα, εκλέγει τον Διευθυντή, τον Τα¬ 
μία, τον Γραμματέα και προσλαμβάνει το προσωπικό τπο 
Σχολής. 

2. Σε περίπτωση κατά την οποία μέλος του Δ.Σ. κωλύε¬ 
ται στην άσκηση των καθηκόντων του ή δέν ανταποκρίνε- 
ται πλήρως σπ'ς υποχρεώσεις οι οποίες απορρέουν από 
τα καθήκοντά του αντικαθίσταται με απόφαση του Μη¬ 
τροπολίτου ύστερα από αιτιολογημένη εισήγηση του Δι¬ 
οικητικού Συμβουλίου. 

3.0 Πρόεδρος εκπροσωπεί τη Σχολή δημόσια ενώπιον 
κάθε Αρχής. Διενεργεί και υπογράφει την επίσημη αλλη¬ 
λογραφία της Σχολής, καθώς και τα ενδεικτικά και τα πτυ¬ 
χία των μαθητών. 

4. Το Δ.Σ συνεδριάζει τακτικώς άπαξ εκάστου μηνός, 
κατά την λήξη του σχολικού έτους και εκτάκτως όταν πα- 
ρίσταται ανάγκη. 

5. Ο Διευθυντής της Σχολής είναι υπεύθυνος γιά την 
εύρρυθμη λειτουργία της και εφαρμογή του αναλυτικού 
προγράμματος, καθώς και γιά την παρακολούθηση και ε¬ 
πίδοση των μαθητών αυτής. Δύναται να είναι και ο ίδιος 
μέλος του διδακτικού προσωπικού της Σχολής για το ο¬ 
ποίο είναι υπεύθυνος αναφερόμενος σχετικώς (γραπτώς 
ή προφορικώς) στό Δ.Σ. 

Εισηγείται επίσης στό Δ.Σ ό,τι κρίνει απαραίτητο γιά την 
ομαλή λειτουργία της Σχολής, την απονομή βραβείων και 
επαίνων, την πραγματοποίηση καλλιτεχνικών εκδηλώσε¬ 
ων, εκπαιδευτικών ή ψυχαγωγικών εκδρομών και την τέ¬ 
λεση ειδικών Θ. Λειτουργιών ή ακολουθιών γιά τούς μα¬ 
θητές. 

6. Το διδακτικό προσωπικό διορίζεται από το Δ.Σ υστέ¬ 
ρα από εισήγηση του Διευθυντού της Σχολής και μετά α¬ 
πό αίτηση των ενδιαφερομένων προς το Δ.Σ. Φέρει ευθύ¬ 
νη γιά την πιστή εφαρμογή του αναλυτικού προγράμμα¬ 
τος και κυρίως γιά την αγωγή των μαθητών. 

Οι προσλαμβανόμενοι ως διδακτικό προσωπικό θά πρέ¬ 
πει να έχουν δίπλωμα ή πτυχίο Βυζαντινής Σχολής ανε- 
γνωρισμένης από το κράτος ή πολύχρονη προϋπηρεσία 
στό αναλόγιο ως πρωτοψάλτες. 

Στον Διευθυντή της Σχολής και στούς διδάσκοντες χο- 
Ρηγείται χρηματικό ποσό γιά τα έξοδα κινήσεως το οποίο 
καθορίζεται κάθε φορά με απόφαση του Δ.Σ. 

7. Ο Ταμίας τηρεί τα απαραίτητα λογιστικά βιβλία της 
Σχολής και τα αποδεικτικά στοιχεία εσόδων και εξόδων. 
Υπογράφει μετά του Προέδρου τις διπλότυπες αποδεί¬ 
ξεις εισπράξεως και πληρωμής, τις οποίες σέ περίπτωση 
απουσίας του μπορεί να υπογράφει αντ αυτού και ο Διευ¬ 
θυντής της Σχολής. 

Ολες οι δαπάνες της Σχολής ενεργούνται κατόπιν ε- 
γκρίσεως του Δ.Σ. 

8.0 γραμματέας του Δ.Σ. διενεργεί την αλληλογραφία 
τ Πς Σχολής. Τηρεί την αλληλογραφία και το αρχείο αυ¬ 
τής. 

Τηρείτο βιβλίο μητρώου και προόδου των μαθητών. Τη¬ 
ρεί το βιβλίο των πράξεων του Δ.Σ. 

Καταρτίζει μετά του ταμίου τον προϋπολογισμό και τον 
απολογισμό, τούς οποίους ψηφίζει το Δ.Σ. και υποβάλλει 
γιά έγκριση στό Μητροπολιτικό Συμβούλιο. 

Με απόφαση του Δ.Σ. είναι δυνατόν να τηρούνται και άλ¬ 
λα βιβλία τα οποία θά διευκολύνουν την ομαλότερη λει¬ 
τουργία της Σχολής. 

9. Το Διοικητικό Συμβούλιο λογίζεται σε απαρτία όταν 
παρίστανται τρία (3) τουλάχιστο μέλη αυτού, από τα ο¬ 
ποία το ένα είναι ο Πρόεδρος, οι δε αποφάσεις λαμβάνο- 
νται με πλειοψηφία των παρόντων μελών. Σε περίπτωση ι- 
σοψηφίας υπερισχύει η ψήφος του Προέδρου. 

10. Την πρόσληψη βοηθητικού προσωπικού, απαραίτη¬ 
του γιά την εύρρυθμο λειτουργία της Σχολής, αποφασίζει 
το Δ.Σ. 

ΚΕΦΑΛΑΙΟ Γ: Σχολικές Διατάξεις. 

Άρθρο 6 

Το σχολικό έτος αρχίζει την 1η Σεπτεμβρίου και λήγει 
την 30η Ιουνίου του επομένου έτους. Το διδακτικό έτος 
αρχίζει την 1 η Οκτωβρίου και λήγει την 30η Ιουνίου του ε¬ 
πομένου έτους. 

Άρθρο 7 

Γιά την εγγραφή των μαθητών απαιτούνται: 

1. Αίτηση. 

2. Ηλικία από 10 έτών και άνω. 

3. Απολυτήριο Λυκείου ή Γυμνασίου. 

4. Καταβολή δέκα χιλιάδων (10.000) δραχμών ως δικαί¬ 
ωμα εγγραφής, αναπροσαρμοζόμενο κατ' έτος. 

5. Τα τέκνα των ιερέων και των πολυτέκνων καταβάλ¬ 
λουν το ήμισυ του δικαιώματος εγγραφής και των διδά¬ 
κτρων. 

Άρθρο 8 

Οι εγγραφές των μαθητών γίνονται από 1-30 Σεπτεμ¬ 
βρίου, μπορούν δε να παραταθούν μέχρι της ημερομη¬ 
νίας πού ορίζει κατ’ έτος το Υπουργείο Πολιτισμού. 

Άρθρο 9 

Σε κάθε μαθητή, αμέσως μετά την καταβολή του δικαι¬ 
ώματος εγγραφής, χορηγείται από τη Γραμματεία βιβλιά¬ 
ριο, το οποίο τηρείται από τον μαθητή μέχρι την λήξη του 
σχολικού έτους. 

Το βιβλιάριο αυτό χρησιμεύει για βεβαίωση της ταυτό¬ 
τητας του μαθητή και γιά τον έλεγχο της τακτικής φοιτή- 
σεως ατά ειδικά και υποχρεωτικά μαθήματα. Στά βιβλιά¬ 
ρια των μαθητών υπάρχει και το ενδεικτικό των ετησίων ε¬ 
ξετάσεων. 

Άρθρο 10 

Κάθε μαθητής οφείλει να παρακολουθεί χωρίς απου¬ 
σίες όλα τα ειδικά και υποχρεωτικά μαθήματα. Μαθητής 
πού απουσιάζει αδικαιολόγητα τιμωρείται. Εάν οι απου¬ 
σίες του υπερβαίνουν τις 50 ώρες όλο τον χρόνο, απο¬ 
κλείεται από τις εξετάσεις. Αν από τις 50 απουσίες, οι 30 
οφείλονται σέ ασθένεια, ο μαθητής παραπέμπεται σε ολι¬ 
κή εξέταση τον Σεπτέμβριο. Η ασθένεια βεβαιώνεται με 
ιατρική γνωμάτευση. 

Άρθρο 11 

Αν ο μαθητής αναγκάζεται γιά οποιαδήποτε αιτία να 
διακόψει γιά μερικές μέρες τα μαθήματα, είναι υποχρε¬ 


ωμένος να το δηλώσει προηγουμένως στόν Διευθυντή 
και να εκθέσει τούς λόγους πού επιβάλλουν αυτήν τη 
διακοπή. 

ΚΕΦΑΛΑΙΟ Δ': Διδασκόμενα Μαθήματα. 

Άρθρο 12 

1. Θεωρητικά: Θεωρία και πράξις της Βυζαντινής και 
Ευρωπαϊκής Μουσικής - εκ πρώτης όψεως ανάγνωση Βυ¬ 
ζαντινής και Ευρωπαϊκής Μουσικής - Μεταφορά από τη 
Βυζαντινή στήν Ευρωπαϊκή και αντίστροφα, σύμφωνα με 
το αναλυτικό πρόγραμμμα του Υπουργείου Πολιτισμού. 

2. Παράλληλα: Τυπικό, Τελετουργικό, Λειτουργική, Υ¬ 
μνολογία, Ερμηνεία Ύμνων και Αγιογραφικών Περικο¬ 
πών. 

3. Πρακτική εξάσκηση: Η διδασκαλία της Βυζαντινής 
Μουσικής 

4. Γενικά: Ιστορία της Βυζαντινής Μουσικής - Μετρική - 
Χορωδία. Ολόκληρη η διδακτέα ύλη από τις εκδόσεις 
Μουσικών Βιβλίων της Μεγάλης του Χριστού Εκκλησίας 
και του Πατριαρχικού Τυπογραφείου, δηλαδή: 

α) Αναστασιματάριο Πέτρου Λαμπαδαρίου υπό Ιωάν- 
νου Πρωτοψάλτου, 
β) Ειρμολόγιο Ιωάννου Πρωτοψάλτου, 
γ) Δοξαστικό Πέτρου Πελοποννησίου υπό Γ. Βιολάκη. 
δ) Μουσική Κυψέλη Π. Πελοποννησίου (έκδοση Πα¬ 
τριαρχείου). 

ε) Μαθήματα Εσπερινού, Όρθρου και Λειτουργίας από 
τη Μουσική συλλογή Γεωργίου Πρωγάκη. 
στ) Καλοφωνικό Ειρμολόγιο (έκδοση Πατριαρχείου), 
ζ) Θεωρία από το θεωρητικό της Επιτροπής 1881. 
η) Ιστορία Βυζαντινής Μουσικής Γεωρ. Παπαδοπούλου. 

ΚΕΦΑΛΑΙΟ Ε': Εξετάσεις. 

Άρθρο 13 

Οι εξετάσεις της Σχολής είναι: 
α) Κατατακτήριες 
β) Προαγωγικές καί 
γ) Απολυτήριες. 

Οι κατατακτήριες εξετάσεις διεξάγονται κατ έτος κατά 
μήνα Οκτώβριο από επιτροπή πού ορίζει το Υπουργείο 
Πολιτισμού με απόφαση του, κατόπιν προτάσεως του Δι- 
ευθυντού της Σχολής γιά την κατάταξη νέων μαθητών με 
γνώσεις Βυζαντινής Μουσικής σέ ανάλογη τάξη (δηλάδή 
από την Β τάξη μέχρι και την Ε'). 

Οι προαγωγικές εξέτάσεις διεξάγονται από 20 - 30 Ιου¬ 
νίου. Οι συμπληρωματικές εξετάσεις διεξάγονται αμέσως 
μετά την έναρξη του νέου σχολικού έτους ειδικά για τους 
μαθητές οι οποίοι δικαιολογημένα δέν προσήλθαν στις 
προαγωγικές ή απολυτήριες εξετάσεις του Ιουνίου και για 
όσους από τούς μαθητές υστέρησαν σέ ένα ή περισσότε¬ 
ρα μαθήματα των προαγωγικών εξετάσεων. 

Οι απολυτήριες εξετάσεις γιά την απόκτηση του πτ υχί¬ 
ου διεξάγονται εντός του μηνός Ιουνίου ενώπιον της κατά 
τ’ ανωτέρω επιτροπής. 

Σ’ αυτές παρίσταται εκπρόσωπος της Ιεράς Μητροπό- 
λεως Φθιώτιδος. 

ΚΕΦΑΛΑΙΟ ΣΤ: Πειθαρχικές Τιμωρίες. 

Αρθρο 14 

Στους μαθητές επιβάλλονται οι κατωτέρω ποινές: 

α) Επίπληξη. 

β) Αποβολή από 1-10 διδακτικές ώρες. 

γ) Αποβολή οριστική. 

δ) Μείωση διαγωγής. 

Η διαγωγή χαρακτηρίζεται: Κοσμιωτάτη, Κοσμία, Καλή. 

ΚΕΦΑΛΑΙΟ Ζ: Βραβεία. 

Άρθρο 15 

Στή Σχολή είναι δυνατό να καθιερωθούν βραβεία γιά την 
ενίσχυση της πρόοδου των μαθητών από δωρεές, κληρο¬ 
δοτήματα κλπ. Γιά το σκοπό αυτό απαιτείται έγκριση της 
Μ.Σ.Ε επί της Εκκλησιαστικής παιδείας, η οποία και καθο¬ 
ρίζει όλες τις λεπτομέρεις της απονομής. 

ΚΕΦΑΛΑΙΟ Η': Γενικές Διατάξεις. 

Άρθρο 16 

Η σφραγίδα έχει διάμετρο και τύπο όμοιο με τις σφρα¬ 
γίδες πού αναφέρει το Διάταγμα "περί εμβλημάτων του 
Κράτους και τύπου των Σφραγίδων" και φέρει τον τίτλο 
ΣΧΟΛΗ ΒΥΖΑΝΤΙΝΗΣ ΜΟΥΣΙΚΗΣ - ΙΕΡΑΣ ΜΗΤΡΟΠΟΛΕ- 
ΩΣ ΦΘΙΩΤΙΔΟΣ και εσωτερικά τη φράση "ΓΕΡΜΑΝΟΣ Ο 
ΜΕΛΩΔΟΣ". Εις το μέσο φέρει την εικόνα της Θεοτόκου. 

Άρθρο 17 

Σε περίπτωση καταργήσεως της Σχολής ολόκληρη η 
περιουσία της, κινητή και ακίνητη περιέρχεται στή Ιερά 
Μητρόπολη Φθιώτιδος. 

Άρθρο 18 

Ορίζεται ετήσια εορτή της Σχολής η εορτή της Συνάξε- 
ωςτης Υπεραγίας Θεοτόκου (26Δεκεμβρίου). 

Άρθρο 19 

Γιά κάθε θέμα πού δε ρυθμίζεται από τον παρόντα κα¬ 
νονισμό αποφασίζει το Δ.Σ. κατά την κυρίαρχη κρίση του. 

Άρθρο 20 

Η ισχύς του παρόντος κανονισμού άρχεται από του Σχο¬ 
λικού έτους 1998 - 1999 και από την δημοσίευση του εις 
την εφημερίδα της Κυβερνήσεως και το περιοδικό " Εκ¬ 
κλησία". 

Άρθρο 21 

Από τις διατάξεις του Κανονισμού αυτού προκαλείται 
δαπάνη σέ βάρος του Προϋπολογισμού του Νομικού 
Προσώπου της Ιεράς Μητροπόλεως Φθιώτιδος, το ύψος 
της οποίας δέν δύναται να προσδιορισθεί. 

-Φ- 

Αριθ. 1260 (3) 

Σύσταση και λειτουργία Γενικού Φιλόπτωχου Ταμείου Ιε¬ 
ράς Μητροπόλεως Φθιώτιδος. 

Ο ΜΗΤΡΟΠΟΛΙΤΗΣ ΦΘΙΩΤΙΔΟΣ 

Έχοντες υπ’ όψει: 

1. Τας διατάξεις των άρθρων 1 παρ. 4 και 29 παρ. 1 και 


2του Ν. 590/1977 (Φ.Ε.Κ. 146/1977τ. Α') "Περίτου Κατα¬ 
στατικού Χάρτου της Εκκλησίας της Ελλάδος" (Φ.Ε.Κ. 
146/1977 τ. Α'). 

2. Τας διατάξεις του άρθρου 20 του Κανονισμού υπ’ α- 
ριθ. 1/1969 της Ιεράς Συνόδου της Εκκλησίας της Ελλά¬ 
δος (Φ.Ε.Κ. 185/τ.Α7ΐ970), εν συνδυασμώ προς το άρ- 
θρον67τουΝ. 590/1977. 

3. Την ανάγκην οργανώσεως και επεκτάσεως του Φι¬ 
λανθρωπικού έργου της Ιεράς Μητροπόλεως, ώστε να 
καλύπτη πάντας τούς τομείς δραστηριότητος και να α- 
νταποκρίνεται εις πάσαν ανάγκην των πασχόντων συναν¬ 
θρώπων εν τη Φθιώτιδι. 

4. Την υπ’ αριθ. 1261/467/15.12.1998 πρότασιν ημών 
προς την Ιεράν Σύνοδον. 

5. Την από 13.1.1999 Εγκριτικήν Απόφασιν της Διαρ¬ 
κούς Ιεράς Συνόδου, αποφασίζουμε: 

Την σύστασιν και λειτουργίαν Εκκλησιαστικού Ιδρύμα¬ 
τος υπάτην επωνυμίαν: "ΓΕΝΙΚΟΝ ΦΙΛΟΠΤΩΧΟΝ ΤΑΜΕΙ- 
ΟΝ ΙΕΡΑΣ ΜΗΤΡΟΠΟΛΕΩΣ ΦΘΙΩΤΙΔΟΣ". 

Το Ίδρυμα τελεί υπό την διοίκησιν και εποπτείαν της Ιε¬ 
ράς Μητροπόλεως, πάντα δε τα αφορώντα εις την λει¬ 
τουργίαν αυτού καθορίζονται δια καταρτισθέντος ιδίου 
Κανονισμού, όστις έπεται. 

Η παρούσα να δημοσιευθή εις την Εφημερίδα της Κυ¬ 
βερνήσεως και το περιοδικόν "ΕΚΚΛΗΣΙΑ". 

Λαμία, 3 Φεβρουάριου 1999 

Ο Μητροπολίτης 
ίΟ Φθιώτιδος ΝΙΚΟΛΑΟΣ 


ΚΑΝΟΝΙΣΜΟΣ 

ΓΕΝΙΚΟΥ ΦΙΛΟΠΤΩΧΟΥ ΤΑΜΕΙΟΥ ΤΗΣ 
ΙΕΡΑΣ ΜΗΤΡΟΠΟΛΕΩΣ ΦΘΙΩΤΙΔΟΣ. 

ΚΕΦΑΛΑΙΟΝ Α': Τίτλος - Έδρα - Σκοπός. 

Άρθρον 1 

Εν τη Ιερά Μητροπόλει Φθιώτιδος, συνιστάται ειδική Φι¬ 
λανθρωπική Οργάνωσις με την Νομικήν μορφήν Ιδρύμα¬ 
τος υπάτην επωνυμίαν: "ΓΕΝΙΚΟΝ ΦΙΛΟΠΤΩΧΟΝ ΤΑΜΕΙ- 
ΟΝ ΙΕΡΑΣ ΜΗΤΡΟΠΟΛΕΩΣ ΦΘΙΩΤΙΔΟΣ". 

Έδρα του Ιδρύματος ορίζεται η έδρα της Ιεράς Μητρο¬ 
πόλεως Φθιώτιδος και συγκεκριμένως, η πόλις της Λα- 
μίας. 

Άρθρον 2 

Σκοποί του Ιδρύματος είναι: 

1. Η περίθαλψις ενδεών και απόρων οικογενειών και α¬ 
τόμων χρηζόντων βοήθειας. 

2. Η καταβολή εξόδων δι’ αποφυλάκισιν ατόμων ευρι¬ 
σκομένων εις τας φυλακάς. 

3. Η αγορά φαρμάκων δι’ ασθενείς και τροφίμων δι α¬ 
πόρους. 

4. Η οικονομική ενίσχυσις των λοιπών ιδρυμάτων της Ιε¬ 
ράς Μητροπόλεως. 

ΚΕΦΑΛΑΙΟΝ Β': Ενοριακή οργάνωσις. 

Συγκρότησις και Διοίκησις Φιλοπτώχων Ταμείων. 

Άρθρον 3 

Πρός ευχερεστέραν εκπλήρωσιν του σκοπού του Ιδρύ¬ 
ματος συνίσταται παρ εκάστη Ενορία ειδικόν Ταμείον, ο- 
νομαζόμενον ΈΝΟΡΙΑΚΟΝ ΦΙΛΟΠΤΩΧΟΝ ΤΑΜΕΙΟΝ 11 . 

Άρθρον 4 

Μέλη εκάστου Ενοριακού Φιλοπτώχου Ταμείου τυγχά- 
νουσιν αυτοδικαίως άπαντες οι ενήλικες ενορίται αμφο- 
τέρων των φύλλων. 

Άρθρον 5 

1. Έκαστον Ενοριακόν Φιλόπτωχον Ταμείον στερείται ι¬ 
δίας Νομικής Προσωπικότητος, διοικείται δε υπό επταμε- 
λούς επιτροπής, επί τριετεί θητεία, αποτελουμένης έκτου 
Εφημερίου ως Προέδρου, ενός Εκκλησιαστικού Συμβού¬ 
λου και πέντε κυριών ή δεσποινίδων εκ των ενοριτισσών, 
μετά ισαρίθμων αναπληρωματικών αυτών. 

2. Εάν υπάρχωσι πλείονες του ενός Εφημέριοι εις τινα 
Ναόν, διορίζεται εις εξ αυτών ως Πρόεδρος υπό του Σε- 
βασμιωτάτου Μητροπολίτου Φθιώτιδας. 

Ο Εκκλησιαστικός Σύμβουλος μετά των κυριών ή δε¬ 
σποινίδων προτείνονται υπό του Προέδρου Εφημερίου 
και διορίζονται υπό του Σεβασμιωτάτου Μητροπολίτου 
Φθιώτιδος. 

3. Ο Πρόεδρος και τα μέλη του Ενοριακού Φιλοπτώχου 
Ταμείου παραιτούμενοι οικειοθελώς πρό της λήξεως της 
θητείας αυτών, αντικαθίστανται δι’ αποφάσεως του Μη¬ 
τροπολίτου. Ωσαύτως αντικαθίστανται άκοντες εφόσον 
συντρέχουσιν ειδικοί λόγοι. 

4.0 Πρόεδρος και τα μέλη της Επιτροπής του Ενοριακού 
Φιλοπτώχου Ταμείου είναι απεριορίστως επανεκλέξιμα. 

5. Μέλος απέχον αδικαιολογήτους εκ των εργασιών της 
Επιτροπής πέραν του διμήνου, θεωρείται αυτοδικαίως 
παραιτηθέν. 

6. Πρός διευκόλυνσιν του έργου της Επιτροπής του Ε- 
νοριακού Φιλοπτώχου Ταμείου είναι δυνατή η σύστασις 
ειδικών υποεπιτροπών με σαφή καθήκοντα, αποτελουμέ- 
νων εκ των μελών αυτής. 

Άρθρον 6 

Η Επιτροπή κατά την πρώτην συνεδρίαν αυτής συγκρο¬ 
τείται εις σώμα, εκλέγουσα έκτων μελών αυτής ένα γραμ¬ 
ματέα και ένα ταμίαν. 

Ο Γραμματεύς τηρεί τα πρακτικά των συνεδριάσεων 
της Επιτροπής, το βιβλίον απόρων και διεξάγει την σχετι¬ 
κήν αλληλογραφίαν. 

Άρθρον 7 

Η Επιτροπή του Ενοριακού Φιλοπτώχου Ταμείου συ¬ 
νέρχεται τακτικώς άπαξ του μηνός, κατά το πρώτον δε¬ 
καήμερον, και επιλαμβάνεται των εν τη ημερησία διατάξει 
θεμάτων, ιδίως δε ελέγχει τούς υπό του Ταμίου τιθέμε¬ 
νους υπ’ όψιν αυτής πίνακας των εισπραχθέντων και δα- 
πανηθέντων ποσών, αντίγραφον των οποίων κατατίθεται 
εις το Διοικητικόν Συμβούλιον του Γενικού Φιλοπτώχου 
Ταμείου. 


Εκτάκτως συγκαλείται η Επιτροπή τη προσκλήσει του 
Προέδρου ή τη αιτήσει δύο μελών αυτής. 

Η Επιτροπή ευρίσκεται εν απαρτία παρόντων τουλάχι¬ 
στον τεσσάρων μελών και αποφασίζει δια σχετικής πλειο- 
ψηφίας των παρόντων. Εν ισοψηφία νικά η ψήφος του 
Προέδρου. Εάν, μετάγενομένηνπρόσκλησιν, δένευρεθή 
εν απαρτία, συνέρχεται μετά δύο ημέρας με την αυτήν η- 
μερησίαν διάταξιν, οπότε ευρίσκεται εν απαρτία ασχέτως 
αριθμού παρόντων μελών, υπό την προϋπόθεσιν ότι παρί- 
σταται ο Πρόεδρος αυτής και δύο τουλάχιστον μέλη. Αι 
προσκλήσεις εις τακτικός ή εκτάκτους συνεδρίας γίνο¬ 
νται γραπτώς. 

Άρθρον 8 

Αι Επιτροπαί των Ενοριακών Φιλοπτώχων Ταμείων συ¬ 
γκροτούσα ετησίως τακτικήν Γενικήν Συνέλευσιν υπό την 
Προεδρίαν του Μητροπολίτου ή αντιπροσώπου αυτού, 
προς εξέτασιντου καθόλου φιλανθρωπικού έργου και της 
διοργανώσεως αυτού. Παρόμοιοι Συνελεύσεις δυνατόν 
να συγκαλούνται εκτάκτως εν περιπτώσει ανάγκης εν Λα¬ 
μία υπό των Ενοριακοον Φιλοπτώχων Ταμείων της πόλεως. 

Άρθρον 9 

Πόροι των Ενοριακών Φιλοπτώχων Ταμείων είναι: 

1. Ειδικόν κονδύλιον εκ του ταμείου του Ενοριακού Να¬ 
ού, αναγραφόμενον εις τον προϋπολογισμόν αυτού και ε- 
γκρινόμενον υπό του Μητροπολιτικού Συμβουλίου. 

2. Το προϊόν εκ περιφοράς δίσκου. 

3. Αι προαιρετικοί, τακτικοί και έκτακτοι εισφοραί των 
πιστών. 

4. Δωρεαί, επιχορηγήσεις και κληροδοτήματα. 

5. Ποσοστόν εκ του προϊόντος του ετησίου Εράνου Α¬ 
γάπης. 

6. Τυχούσα επιχορήγησις του Δημοσίου ή ετέρου Συλ¬ 
λόγου ή Οργανισμού. 

7. Παν έτερον έσοδον προερχόμενον εκ νομίμου και 
χρηστής ηθικώς πηγής. 

Άρθρον 10 

Το προϊόντου δίσκου δέον όπως καταμετράται αμέσως, 
συντάσσηται δε πρακτικόν καταμετρήσεως, βάσει του ο¬ 
ποίου ο Ταμίας παραλαμβάνων το ποσόν εκδίδει τριπλό- 
τυπον απόδειξιν εισαγωγής εις το Ταμείον. 

Άρθρον 11 

Εάν είς τινα Ενορίαν υπάρχη φιλανθρωπικόν τι Σωμα- 
τείον ή Ίδρυμα ανεγνωρισμένον, δύναται να υπάρχη συ¬ 
νεργασία προς τελεσφορωτέραν περίθαλψιν των εμπερι- 
στάτων. 

Άρθρον 12 

Οι πόροι των Ενοριακών Φιλοπτώχων Ταμείων διατίθε¬ 
νται: 

1. Δια την υλικήν ενίσχυσιν ενδεών και απόρων οικογε¬ 
νειών και ατόμων, κατοίκων μόνον της αντιστοίχου Ενο- 
ρίας. 

2. Δια την ενίσχυσιν των διαφόρων Ιδρυμάτων της Ιεράς 
Μητροπόλεως. 

3. Δια την αποφυλάκισιν φυλακισμένων ενοριτών. 

4. Δια την αγοράν φαρμάκων ασθενών ενοριτών και την 
οικονομικήν ενίσχυσιν αυτών. 

5. Δια την προικοδότησιν απόρων κορασίδων της Ενο¬ 
ρίας. 

6. Εκ των χρηματικών προσόδων του Ενοριακού Φιλο- 
πτώχου Ταμείου ποσοστόν 5% ανά τρίμηνον, κατατίθεται 
εις το Γενικόν Φιλόπτωχον Ταμείον της Ιεράς Μητροπό- 
λεως Φθιώτιδας, εκδιδομένου εκάστοτε του σχετικού 
γραμματίου εισπράξεως. 

Άρθρον 13 

Η απορία εκάστου ενδεούς δέον όπως εξακριβούται ως 
οίόν τε αυστηρώς, προ της εγγραφής αυτού εις το επί 
τούτω βιβλίον μετά της διευθύνσεως αυτού. 

Άρθρον14 

Περί της ανάγκης παροχής βοήθειας εις χρήμα ή εις 
είδη αποφασίζει η Επιτροπή του Ενοριακού Φιλοπτώχου 
Ταμείου δια σχετικής πλειοψηφίας, εφαρμοζομένωντων 
περί απαρτίας διατάξεων του άρθρου 7 του παρόντος. 
Εις εκτέλεσιν της αποφάσεως ταύτης, ο Ταμίας ενεργεί 
την πληρωμήν βάσει εντολών του Προέδρου, αναγρα- 
φουσών το επώνυμον του βοηθουμένου, την διεύθυνσιν 
της κατοικίας αυτού και το ποσόντου βοηθήματος, λαμ- 
βάνων σχετικάς των βοηθουμένων αποδείξεις. 

Άρθρον15 

Έκαστον Ενοριακόν Φιλόπτωχον Ταμείον δικαιούται ό¬ 
πως τηρεί ως διαθέσιμον εις χείρας του Ταμίου αυτού πο- 
σόν έως σαράντα χιλιάδας (40.000) δραχμάς. Το πλέον 
αυτού δέον όπως κατατίθεται επ’ ονόματιτου Ενοριακού 
Φιλοπτώχου Ταμείου εις οιανδήποτε Τράπεζαν επιλεγεί, 
τη εγκρίσει του Γενικού Φιλοπτώχου Ταμείου. Πάσα ανά- 
ληψις ενεργείται δΓ αποφάσεως της Επιτροπής του Ενο- 
ριακού Φιλοπτώχου Ταμείου, εγκριθείσης υπό του Σεβα- 
σμιωτάτου Μητροπολίτου Φθιώτιδος. 

Άρθρον 16 

1. Το οικονομικόν έτος δια τα Ενοριακά Φιλόπτωχα Τα¬ 
μεία άρχεται την Ιην Ιανουάριου και λήγει την 31ην Δε¬ 
κεμβρίου. 

2. Εις το τέλος του έτους συντάσσεται απολογισμός, ε¬ 
λέγχεται και εγκρίνεται εις ιδίαν συνεδρίαντης Επιτροπής 
Ενοριακού Φιλοπτώχου Ταμείου και υποβάλλεται προς έ- 
γκρισιν εντός του μηνός Ιανουάριου εκάστου έτους εις το 
Γενικόν Φιλόπτωχον Ταμείον. 

ΚΕΦΑΛΑΙΟΝ Γ: Κεντρική Οργάνωσις - Διοίκησις 

καί Εκπροσώπησις του Γενικού Φιλοπτώχου Ταμείου. 

Άρθρον 17 

Άπαντα τα Ενοριακά Φιλόπτωχα Ταμεία διοικούνται και 
εκπροσωπούνται υπό του Γενικού Φιλοπτώχου Ταμείου. 

Άρθρον 18 

1. Το Γ ενικόν Φιλόπτωχον Ταμείον διοικείται υπό πεντα¬ 
μελούς Διοικητικού Συμβουλίου, απαρτιζομένου εκ του 
Σεβασμιωτάτου Μητροπολίτου Φθιώτιδος ως Προέδρου, 
δύο κληρικών και δύο λαϊκών - γυναικών μή αποκλεισμέ¬ 


νων - ως μελών, επιλεγομένων μετά της δεούσης προσο¬ 
χής υπό του Προέδρου του Ιδρύματος. 

2. Η θητεία του Διοικητικού Συμβουλίου είναι πενταε¬ 
τής, τα μέλη δε τούτου διορίζονται δια πράξεως του Μη¬ 
τροπολίτου Φθιώτιδος δυναμένου να διορίσει το αυτόν 
πρόσωπον ως μέλος του Διοικητικού Συμβουλίου και δια 
πλείονας της μιάς πενταετίας. 

3. Πανμέλοςεκλείπονήπαραιτούμενον, αντικαθίσταται 
υπό του Μητροπολίτου Φθιώτιδος. Ωσαύτως, κατόπιν α¬ 
ποφάσεως του Διοικητικού Συμβουλίου, δύναται να αντι- 
κατασταθεί μέλος αυτού δι εξαιρετικώς σπουδαίους λό¬ 
γους και πρό της λήξεως της θητείας του. 

Άρθρον 19 

1. Το Διοικητικόν Συμβούλιον συνέρχεται τη προσκλή- 
σει του Προέδρου ή τη εγγράφω αιτήσει τριών τουλάχι¬ 
στον μελών προς συζήτησιν συγκεκριμένων θεμάτων, ρη- 
τώς αναγραφομένων εν τη προσκλήσει ή τη αιτήσει. 

2. Το Διοικητικόν Συμβούλιον ευρίσκεται εν απαρτία ό¬ 
ταν οι παρόντες είναι πλείονες των απόντων. 

3. Αι αποφάσεις του Διοικητικού Συμβουλίου λαμβάνο- 
νται κατά πλειοψηφίαν, εν ισοψηφία κατισχυούσης της 
ψήφου του Προέδρου. 

4. Συνεδρίασις του Διοικητικού Συμβουλίου είναι άκυ¬ 
ρος και παράνομος, εάν κατ’ αυτήν δέν παρίσταται ο Πρό¬ 
εδρος ή ο νόμιμος εκπρόσωπος αυτού, εγγράφως εξου¬ 
σιοδοτημένος υπό του Προέδρου. 

5. Τα πρακτικά των συνεδριάσεων του Διοικητικού Συμ¬ 
βουλίου κυρούνται και υπογράφονται κατά την επομένην 
συνεδρίασιν υπό των παρισταμένων κατά την ανάγνωσιν 
μελών. 

6. Το Διοικητικόν Συμβούλιον κατά την πρώτην αυτού 
συνεδρίαν συγκροτείται εις σώμα εκλέγον εκ των Κληρι¬ 
κών μελών αυτού τον Αντιπρόεδρον και τον Ταμίαν του Ι¬ 
δρύματος. Καθήκοντα Γραμματέως ανατίθενται άνευ α- 
ποζημιώσεως, εις εν των μελών του Διοικητικού Συμβου¬ 
λίου ή έναν των υπαλλήλων των Γραφείων της Ιεράς 
Μητροπόλεως, οριζόμενον υπό του Προέδρου. 

Άρθρον 20 

Το Διοικητικόν Συμβούλιον αποφασίζει περί πάσης υπο- 
θέσεως αφορώσης την οργάνωσιν, διοίκησιν και διαχεί- 
ρησιν. Ειδικώτερον: 

1. Ασκεί δια του Προέδρου ή οιουδήποτε των μελών αυ¬ 
τού εποπτείαν επί των Ενοριακών Φιλοπτώχων Ταμείων. 

2. Αναθέτει τον έλεγχοντων Ενοριακών Φιλοπτώχων Τ α- 
μείων εις ειδικούς ελεγκτάς. 

3. Μελετά και αποφασίζει διάφορα μέτρα υπέρ υλικής ε- 
νισχύσεως και ευοδώσεως του σκοπού αυτού. 

4. Καταρτίζει τον ετήσιον προϋπολογισμόν των εσόδων 
και εξόδων. 

5. Ορίζει εκ των μελών αυτού Ελεγκτικήν Επιτροπήν του 
ετησίου Απολογισμού του Γενικού Φιλοπτώχου Ταμείου. 

Άρθρον 21: 

Περί Προέδρου Διοικητικού Συμβουλίου. 

Ο Πρόεδρος εκπροσωπείτο Γ ενικόν Φιλόπτωχον Ταμεί¬ 
ον, ως και τα Ενοριακά τοιαύτα, κατά πάσας ταςεννόμους 

αυτών σχέσεις και έναντι πάσης αρχής. Καθορίζειτας ερ¬ 
γασίας του Συμβουλίου και υπογράφει την σχετικήν αλ¬ 
ληλογραφίαν. 

Ασκεί την επί των Ενοριακών Φιλοπτώχων Ταμείων επο- 
πτείαν. Λύει διαιτητικώς πάσαν ανωμαλίαν ή διαφοράν με¬ 
ταξύ των μελών των Επιτροπών των Ενοριακών Φιλοπτώ- 
χων Ταμείων, δυναμένην να διαταράξη την αρμονικήν με¬ 
ταξύ αυτών συνεργασίαν. 

Άρθρον 22: 

Περί Αντιπροέδρου Διοικητικού Συμβουλίου. 

Τόν Πρόεδρον απάντα ή κωλυόμενον αναπληροί ο ανα¬ 
πληρωτής αυτού ή ο Αντιπρόεδρος του Ιδρύματος, εξου¬ 
σιοδοτούμενος εκάτερος εκάστοτε εγγράφως υπό του 
Προέδρου. 

Άρθρον 23: 

Περί Λογιστικής Υπηρεσίας. 

1. Η λογιστική του Ταμείου υπηρεσία διεξάγεται υπό υ¬ 
παλλήλου οριζομένου υπάτου Μητροπολίτου, δύναταιό¬ 
μως να επιτελήται και υπό του Ταμίου εάν υπάρχη η ανά¬ 
λογος κατάρτισις τούτου. 

2. Ο λογιστής ή ο Ταμίας εκδίδει τα εντάλματα πληρω¬ 
μής - άτινα προσυπογράφει ο Πρόεδρος ή ο Αντιπρόε¬ 
δρος - τα γραμμάτια εισπράξεως και τηρεί τα οικεία λογι¬ 
στικά βιβλία. 

Άρθρον 24: 

Περί Ελεγκτού και Ειδικού Ταμίου. 

1. Ελεγκτής σύμβουλος δεν υφίσταται, εκτός εάν ορι- 
σθή δι’ αποφάσεως του Μητροπολίτου εις εκ των Μελών 
του Διοικητικού Συμβουλίου και προσδιορισθή και η ανά¬ 
λογος αρμοδιότης αυτού. 

2. Η καθημέραν κίνησις του Ταμείου, εισπράξεις, δαπά- 
ναι κλπ, δύναται να ανατεθή εις Ειδικόν Ταμίαν επί αποζη¬ 
μιώσει καθοριζομένη υπό του Διοικητικού Συμβουλίου. 

3. Ο Ειδικός Ταμίας ενεργεί πάσας τας εισπράξεις και 
πληρωμάς του Γενικού Φιλοπτώχου Ταμείου, τηρών ίδιον 
βιβλίον ταμείου μετά των παραστατικών στοιχείων και δι- 
καιολογητικών αυτών. 

4. Ο Ειδικός Ταμίας δύναται να έχη εις χείρας του ανά- 
λογον χρηματικόν ποσόν δια τας τρεχούσας ανάγκας του 
Ταμείου, τα δε περισσεύματα δέον όπως κατατίθενται ε¬ 
γκαίρως εις τραπεζικούς οργανισμούς και εις ίδιον του 
Γ ενικού Φιλοπτώχου Ταμείου λογαριασμόν. 

5. Διά πάσαν ανάληψιν χρημάτων απαιτείται απόφασις 
και έγκρισιςτου Προέδρου του Ιδρύματος. 

Άρθρον 25 

Μετ’ απόφασιντου Διοικητικού Συμβουλίου, εφόσον ή¬ 
θελε κριθεί σκόπιμον, δύναται να ανατεθή η διεξαγωγή 
της ταμειακής υπηρεσίας του Γενικού Φιλοπτώχου Ταμεί- 
ου εν μέρει ή εν όλω εις Τράπεζαν της εκλογής του Διοι¬ 
κητικού Συμβουλίου. 

ΚΕΦΑΛΑΙΟΝ Δ': Πόροι του Γενικού Φιλοπτώχου Ταμείου 
καί διάθεσις αυτών. 

Άρθρον 26 

Πόροι του Γενικού Φιλοπτώχου Ταμείου είναι: 

1. Τα εν τοις ετησίοις Προύπολογισμοίς των Ιερών Μο¬ 


νών και Ενοριακών Ναών της Μητροπόλεως αναγραφό¬ 
μενα κονδύλια. 

2. Ποσοστό 5% έκτων εις χρήμα μηνιαίων προσόδων ε- 
κάστου Ενοριακού Φιλοπτώχου Ταμείου. 

3. Επιχορηγήσεις παρά του Μητροπολίτου. 

4. Προαιρετικοί εισφοραί και δωρεαί διαφόρων φιλαν¬ 
θρωπικών οργανώσεων ή φιλανθρώπων. 

5. Τυχόν αρωγή του Δημοσίου. 

6. Το προϊόν εκ περιφοράς δίσκου κατά την πανήγυριν 
εκάστου Ιερού Ναού. 

Άρθρον 27 

Οι πόροι του Ιδρύματος διατίθενται αποκλειστικώς και 
μόνον δια την εκπλήρωσιν των σκοπών αυτού, ως λεπτο¬ 
μερώς εντω άρθρω 2 του παρόντος αναγράφονται. 

Άρθρον 28 

Το Διοικητικόν Συμβούλιον δύναται να αναθέση εις εν 
των Μελών του την εξακρίβωσιν της αλήθειας των ισχυρι¬ 
σμών του αιτούντος την αρωγήν. 

Το αυτό δύναται να διενεργηθεί υπό των μελών του οι¬ 
κείου Ενοριακού Φιλοπτώχου Ταμείου ή υπό Κοινωνικών 
Λειτουργών της Ιεράς Μητροπόλεως Φθιώτιδος. 

ΚΕΦΑΛΑΙΟΝ Ε': Γενικαί Συνελεύσεις - Λογοδοσία. 

Άρθρον 29 

Η Γενική Συνέλευσις του Ιδρύματος συνέρχεται τακτι- 
κώς μέν άπαξ του έτους κατά μήνα Νοέμβριον ή Δεκέμ¬ 
βριον, εκτάκτως δε τη αποφάσει του Προέδρου Μητρο¬ 
πολίτου. Εις την εν λόγω Γ ενικήν Συνέλευσιν ο Πρόεδρος 
α-ναφέρεται απολογιστικώς εις το εν γένει επιτελεσθέν 
κατά το παρελθόν έτος έργον και δίδονται κατευθύνσεις 
δια το επόμενον. 

Άρθρον 30 

Μετά την διενέργειαν του ετησίου εράνου αγάπης και ε¬ 
ντός των νομίμων προθεσμιών, υποβάλλεται απολογι¬ 
σμός εις την χορηγήσασαν την άδειαν Κρατικήν Αρχήν, υ- 
πογραφόμενος υπό του Προέδρου και του Ταμίου του Ι¬ 
δρύματος. 

ΚΕΦΑΛΑΙΟΝ ΣΤ: Τελικαί διατάξεις. 

Άρθρον31 

Ορίζεται η 1η Δεκεμβρίου, ημέρα εορτής της μνήμης 
του Οσίου Φιλαρέτου του Ελεήμονος, ως ημέρα εορτής 
του Γενικού Φιλοπτώχου Ταμείου της Ιεράς Μητροπόλε¬ 
ως Φθιώτιδος. 

Άρθρον 32 

Η σφραγίδα έχει διάμετρο και τύπο όμοιο με τις σφρα¬ 
γίδες πού αναφέρει το Διάταγμα "περί εμβλημάτων του 
Κράτους και τύπου των Σφραγίδων" και φέρει τον τίτλο 
"ΓΕΝΙΚΟΝ ΦΙΛΟΠΤΩΧΟΝ ΤΑΜΕΙΟΝ ΙΕΡΑΣ ΜΗΤΡΟΠΟ- 
ΛΕΩΣ ΦΘΙΩΤΙΔΟΣ" και εσωτερικά την εικόνα του Ιησού 
Χριστού κρατούντα ειλητόν με την φράσιν: "ΜΑΚΑΡΙΟΙ ΟΙ 
ΕΛΕΗΜΟΝΕΣ". 

Άρθρον 33 

Περί παντός θέματος μή διαλαμβανόμενου εντω παρό- 
ντι, επιλαμβάνεται το Διοικητικόν Συμβούλιον του Γενικού 
Φιλόπτωχου Ταμείου προς επίλυσιν αυτού. 

Άρθρον 34 

Εις περίπτωσιν διαλύσεως του Ιδρύματος, η περιουσία 
αυτού περιέρχεται εις εν των φιλανθρωπικών Ιδρυμάτων 
της Ιεράς Μητροπόλεως, καθοριζόμενον υπό του Σεβα- 
σμιωτάτου Μητροπολίτου Φθιώτιδος. 


Άρθρον 35 

Η ισχύς του παρόντος Κανονισμού άρχεται από της δη- 
μοσιεύσεως αυτού εις την Εφημερίδα της Κυβερνήσεως 
και το Περιοδικόν Εκκλησία". 

Άρθρον 36 

Εκ των διατάξεων του Κανονισμού τούτου προκαλείται 
δαπάνη εις βάρος του προϋπολογισμού του Νομικού 
Προσώπου της Ιεράς Μητροπόλεως Φθιώτιδος, το ύψος 
της οποίας δέν δύναται να προσδιορισθή. 

